અમદાવાદ: છેલ્લા ૯ મહિના થી આંદોલન કરી રહેલા પાટીદાર સમાજ દ્વારા આજે જેલ ભરો આંદોલનનું આયોજન કરવામાં આવ્યું હતું. આ આંદોલન શાંતિપૂર્ણ રીતે કરવામાં આવશે એવી ખાતરી પાટીદાર નેતાઓ દ્વારા અગાઉ આપવામાં આવી હતી તે જ પ્રમાણે આજરોજ આ આંદોલન ની શરૂઆત કરવામાં આવી હતી પરંતુ પોતાની સામે ઉઠી રહેલો વિરોધનો અવાજ ફરી એક વખત વધુ મજબૂત થાય તે પહેલા અગાઉની જેમ જ સરકાર દ્વારા પોતાના તંત્રનો દુરુપયોગ શરુ થઇ ગયો હતો.